বছর না গড়াতেই আবারো চলাচলের অনুপযোগী হয়ে পরেছে বন্দর উপজেলার কেওঢালা থেকে সোনারগাঁও উপজেলার আলিপুরা পর্যন্ত সড়কটি। এক বছর আগে সড়কটির সংস্কার কাজ করা হলেও এই অল্প সময়ের মধ্যেই রাস্তাটি আবারো বিভিন্ন জায়গায় ভেঙে গেছে। তৈরি হয়েছে ছোট বড় শতাধিক খানাখন্দক। এ অঞ্চলে ১০টির অধিক ইটভাটায় চলাচলকারী ভারী যানবাহনকে এই সড়কটির বেহাল দশার অন্যতম প্রধান কারণ বলে মনে করছেন স্থানীয়রা।